Πριν από λίγη ώρα ξεκίνησε η συνέχεια των διαδικασιών του Τριμελούς Πλημμελειοδικείου Αιγίου, αναφορικά με η δίκη του μητροπολίτη Καλαβρύτων και Αιγιαλείας, που είχε διακοπεί από την Τετάρτη 23/01/2019.

Στην απολογία του, ο κατηγορουμένος μητροπολίτης Αμβρόσιος, δήλωσε αθώος και μεταξύ άλλων είπε:

«Δηλώνω αθώος των κατηγοριών…»

«Όλα αυτά δεν τα έγραψα με δόλο, αλλά για να προφυλάξω την κοινωνία.»

«Όταν τα έγραψα αυτα η συμβίωση των ομοφυλοφίλων ήταν ποινικό αδίκημα.»

«Στόχος μου ήταν να κατανομάσω το αμαρτωλό πάθος, όχι τα πρόσωπα που μηνύουν. Οι μηνυτές όμως εξυπερητουν κάποια σκοπιμότητα και γι’ αυτό τα κάνουν όλα αυτά. Είναι εκτός τόπου και χρόνου..»

«Το δικαστήριο δεν έχει την αρμοδιότητα να με κρίνει ως επίσκοπο και δεν καταλαβαίνω, γιατί σήμερα κατηγορούμαι…»

“Η σημερινή ημέρα είναι η πιο ιστορική της ζωής μου, γιατί διώκομαι για την αγάπη του Χριστού.

Δε με ενδιαφέρει αν το κείμενό μου θα μπορούσε να προκαλέσει πράξη μισσαλοδοξίας εις βάρος των ομοφυλοφίλων.

Οι ομοφυλόφιλοι μπορούν να κάνουν ό,τι θέλουν, όχι όμως να προκαλούν. Αυτό μας υποχρεώνει (όταν προκαλούν) να σκληραίνουμε τη στάση μας.

Το “Φτύστε τους” αποτελεί τον πιο επιεική τρόπο του Χριστιανικού λόγου.”

Αναφορικά με την φράση του: «Αν είχα όπλο, και μπορούσα από τον νόμο, θα το χρησιμοποιούσα να τελειώνουμε» , δήλωσε: «Τόσο αγράμματοι είναι; Δε μπορούν να διακρίνουν μεταξύ σοβαρού κι αστείου; Διαστρέφουν, παρερμηνεύουν για να φιμώσουν όσους αντιδρούν, για να δρουν οι ίδιοι ανεξέλεγκτοι, να διαφημίζουν τα πάθη τους, να κάνουν τις παρελάσεις τους και να υβρίζουν τα θεία.»

«Αν καταδικάζετε τον Απόστολο Παύλο, τότε λογικό είναι να καταδικάσετε κι εμένα. Τα Σόδομα και τα Γόμορρα καταστράφηκαν από φωτιά εξ’ ουρανού. Το σύμφωνο συμβίωσης νομιμοποιεί τον σοδομισμό, είναι εναντίον του λόγου του Θεού.»

Αναμένονται οι αγορεύσεις της Πολιτικής Αγωγής και των συνηγόρων υπεράσπισης κι η πρόταση της εισαγγελέως της έδρας.”